CELEX: 62016CA0628
Language: el
Date: 2018-02-21 00:00:00
Title: Υπόθεση C-628/16: Απόφαση του Δικαστηρίου (ένατο τμήμα) της 21ης Φεβρουαρίοιυ 2018 [αίτηση του Bundesfinanzgericht (Αυστρία) για την έκδοση προδικαστικής αποφάσεως] — Kreuzmayr GmbH κατά Finanzamt Linz [Προδικαστική παραπομπή — Φορολογία — Φόρος προστιθέμενης αξίας (ΦΠΑ) — Διαδοχικές παραδόσεις που αφορούν τα ίδια αγαθά — Τόπος της δεύτερης παραδόσεως — Ενημέρωση του πρώτου προμηθευτή — Αριθμός φορολογικού μητρώου ΦΠΑ — Δικαίωμα εκπτώσεως — Δικαιολογημένη εμπιστοσύνη του υποκειμένου στον φόρο ως προς την πλήρωση των προϋποθέσεων ασκήσεως του δικαιώματος εκπτώσεως]

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/9
            
         Απόφαση του Δικαστηρίου (ένατο τμήμα) της 21ης Φεβρουαρίοιυ 2018 [αίτηση του Bundesfinanzgericht (Αυστρία) για την έκδοση προδικαστικής αποφάσεως] — Kreuzmayr GmbH κατά Finanzamt Linz
   (Υπόθεση C-628/16) (1)
   
   ([Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Διαδοχικές παραδόσεις που αφορούν τα ίδια αγαθά - Τόπος της δεύτερης παραδόσεως - Ενημέρωση του πρώτου προμηθευτή - Αριθμός φορολογικού μητρώου ΦΠΑ - Δικαίωμα εκπτώσεως - Δικαιολογημένη εμπιστοσύνη του υποκειμένου στον φόρο ως προς την πλήρωση των προϋποθέσεων ασκήσεως του δικαιώματος εκπτώσεως])
   (2018/C 134/12)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzgericht
   
      Διάδικοι στην υπόθεση της κύριας δίκης
   
   Kreuzmayr GmbH
   
      κατά
   
   Finanzamt Linz
   
      Διατακτικό
   
   
               1)
            
            
               Υπό περιστάσεις όπως αυτές της υποθέσεως της κύριας δίκης, το άρθρο 32, πρώτο εδάφιο, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι εφαρμόζεται στη δεύτερη από τις δύο διαδοχικές παραδόσεις του ίδιου αγαθού στο πλαίσιο των οποίων διενεργήθηκε μία μόνον ενδοκοινοτική μεταφορά.
            
         
               2)
            
            
               Εφόσον η δεύτερη παράδοση σε μια σειρά δύο διαδοχικών παραδόσεων, κατόπιν των οποίων πραγματοποιήθηκε μία μόνον ενδοκοινοτική μεταφορά, αποτελεί ενδοκοινοτική παράδοση, η αρχή της προστασίας της δικαιολογημένης εμπιστοσύνης έχει την έννοια ότι ο τελικός αποκτών, ο οποίος επικαλέστηκε εσφαλμένως δικαίωμα εκπτώσεως του φόρου προστιθέμενης αξίας επί των εισροών, δεν μπορεί να εκπέσει, ως φόρο προστιθέμενης αξίας επί των εισροών, τον φόρο προστιθέμενης αξίας που κατέβαλε στον προμηθευτή απλώς και μόνο βάσει των τιμολογίων που του διαβίβασε ο ενδιάμεσος επιχειρηματίας, ο οποίος προέβη σε λανθασμένο χαρακτηρισμό της παραδόσεώς του.
            
         
      (1)  ΕΕ C 95 της 27.3.2017.